CELEX: 32014R1088
Language: sl
Date: 2014-10-14 00:00:00
Title: Uredba Komisije (EU) št. 1088/2014 z dne 14. oktobra 2014 o prepovedi ribolova na krilate rombe v območjih VIIIa, VIIIb, VIIId in VIIIe s plovili, ki plujejo pod zastavo Belgije

17.10.2014   
            
            
               SL
            
            
               Uradni list Evropske unije
            
            
               L 299/5
            
         UREDBA KOMISIJE (EU) št. 1088/2014
   z dne 14. oktobra 2014
   o prepovedi ribolova na krilate rombe v območjih VIIIa, VIIIb, VIIId in VIIIe s plovili, ki plujejo pod zastavo Belgije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,
   ob upoštevanju naslednjega:
   
               (1)
            
            
               Uredba Sveta (EU) št. 43/2014 (2) določa kvote za leto 2014.
            
         
               (2)
            
            
               Po podatkih, ki jih je prejela Komisija, se je z ulovi staleža iz Priloge k tej uredbi s plovili, ki plujejo pod zastavo države članice iz Priloge ali so v njej registrirana, izčrpala dodeljena kvota za leto 2014.
            
         
               (3)
            
            
               Zato je treba za navedeni stalež prepovedati ribolovne dejavnosti –
            
         SPREJELA NASLEDNJO UREDBO:
   Člen 1
   Izčrpanje kvote
   Ribolovna kvota za stalež iz Priloge k tej uredbi, ki je bila za leto 2014 dodeljena državi članici iz navedene priloge, velja za izčrpano od datuma iz navedene priloge.
   Člen 2
   Prepovedi
   Ribolovne dejavnosti s plovili, ki plujejo pod zastavo države članice iz Priloge k tej uredbi ali so v njej registrirana, so od datuma iz navedene priloge prepovedane za stalež iz navedene priloge. Po tem datumu je zlasti prepovedano obdržati na krovu, premeščati, pretovarjati ali iztovarjati ribe iz navedenega staleža, ki jih ulovijo navedena plovila.
   Člen 3
   Začetek veljavnosti
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. oktobra 2014
      
         
            Za Komisijo
         
         
            V imenu predsednika
         
         Lowri EVANS
         
            Generalna direktorica za pomorske zadeve in ribištvo
         
      
   
   
      (1)  UL L 343, 22.12.2009, str. 1.
   
      (2)  Uredba Sveta (EU) št. 43/2014 z dne 20. januarja 2014 o določitvi ribolovnih možnosti za leto 2014 za nekatere staleže rib in skupine staležev rib, ki veljajo za vode Unije in za plovila Unije v nekaterih vodah zunaj Unije (UL L 24, 28.1.2014, str. 1).
   
      PRILOGA
      
                  Št.
               
               
                  50/TQ43
               
            
                  Država članica
               
               
                  Belgija
               
            
                  Stalež
               
               
                  LEZ/8ABDE.
               
            
                  Vrsta
               
               
                  krilati rombi (Lepidorhombus spp.)
               
            
                  Območje
               
               
                  VIIIa, VIIIb, VIIId in VIIIe
               
            
                  Datum zaprtja
               
               
                  13.9.2014